Document ID: 31997R1480

ΚΑΝΟΝΙΣΜΟΣ (ΕΚ) αριθ. 1480/97 ΤΗΣ ΕΠΙΤΡΟΠΗΣ της 28ης Ιουλίου 1997 όσον αφορά την έγκριση πιστοποιητικών εισαγωγής για ορισμένα μεταποιημένα προϊόντα με βάση τα βύσσινα καταγωγής της Δημοκρατίας της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας, της Ομοσπονδιακής Δημοκρατίας της Γιουγκοσλαβίας και της πρώην Γιουγκοσλαβικής Δημοκρατίας της Μακεδονίας καθώς και τις εισαγωγές οίνων καταγωγής Δημοκρατίας της Σλοβενίας (1), όπως τροποποιήθηκε από τον κανονισμό (ΕΚ) αριθ. 825/97 (2), και ιδίως το άρθρο 10,
Εκτιμώντας:
ότι ο κανονισμός (ΕΚ) αριθ. 1921/95 της Επιτροπής, της 3ης Αυγούστου 1995, σχετικά με τις λεπτομέρειες εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά και για την κατάργηση των κανονισμών (ΕΟΚ) αριθ. 2405/89 και (ΕΟΚ) αριθ. 3518/86 (3), όπως τροποποιήθηκε από τον κανονισμό (ΕΚ) αριθ. 2427/95 (4), ορίζει, μεταξύ άλλων, ότι τα μεταποιημένα προϊόντα με βάση τα βύσσινα, που υπάγονται στους κωδικούς ΣΟ ex 0811 90 19, ex 0811 90 39, 0811 90 75, ex 0812 10 00, 2008 60 51, 2008 60 61, 2008 60 71 και 2008 60 91, υπόκεινται στην υποχρέωση έκδοσης πιστοποιητικού εισαγωγής 7
ότι το άρθρο 6 παράγραφος 1 δεύτερο εδάφιο του κανονισμού (ΕΚ) αριθ. 70/97 προβλέπει ότι η διαχείριση του ανωτάτου ορίου των 19 800 τόνων που καθορίζεται για τα προαναφερόμενα προϊόντα στο παράρτημα Δ, εξαφαλίζεται με την έκδοση πιστοποιητικών εισαγωγής που προβλέπονται για τα εν λόγω προϊόντα 7 ότι, κατά προτίμηση, πρέπει η χορήγηση να εξαρτάται από την έκδοση ειδικών πιστοποιητικών 7
ότι τα μέτρα πρέπει να λαμβάνονται αυτόματα και γρήγορα μόλις η αίτηση για την έκδοση πιστοποιητικού προσεγγίζει τη διαθέσιμη ποσότητα 7 ότι η Επιτροπή πρέπει να έχει τη δυνατότητα να λάβει τα αναγκαία μέτρα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα μεταποιημένα προϊόντα με βάση τα βύσσινα, που υπάγονται στους κωδικούς ΣΟ ex 0811 90 19, ex 0811 90 39, 0811 90 75, ex 0812 10 00, 2008 60 51, 2008 60 61, 2008 60 71 και 2008 60 91, καταγωγής Βοσνίας-Ερζεγοβίνης, Κροατίας και της Ομοσπονδιακής Δημοκρατίας της Γιουγκοσλαβίας, καθώς και της πρώην Γιουγκοσλαβικής Δημοκρατίας της Μακεδονίας, τα πιστοποιητικά εισαγωγής περιλαμβάνουν στο τετραγωνίδιο 24 μία από τις ακόλουθες ενδείξεις:
- Exenciσn del derecho ad valorem - Reglamento (CE) n° 70/97
- Fritagelse for vζrditold - forodning (EF) nr. 70/97
- Wertzollfrei - Verordnung (EG) Nr. 70/97
- Απαλλαγή από τον ad valorem δασμό - κανονισμός (ΕΚ) αριθ. 70/97
- Exemption from ad valorem duty - Regulation (EC) No 70/97
- Exemption du droit ad valorem - rθglement (CE) n° 70/97
- Esenzione dal dazio ad valorem - regolamento (CE) n. 70/97
- Vrijgesteld van het douanerecht ad valorem - Verordening (EG) nr. 70/97
- Isenηγo dos direitos ad valorem - Regulamento (CE) nΊ 70/97
- Vapautus arvotullista - asetus (EY) N:o 70/97
- Befrielse frεn vδrdetull - fφrordning (EG) nr 70/97.
Κατόπιν αιτήσεως του ενδιαφερόμενου, η ένδειξη αυτή προστίθεται στα πιστοποιητικά που εκδίδονται πριν από την έναρξη ισχύος του παρόντος κανονισμού και δεν έχουν χρησιμοποιηθεί ακόμα.
Άρθρο 2
Όταν η ποσότητα των πιστοποιητικών εισαγωγής που αιτείται για προϊόντα και καταγωγές που αναφέρονται στο άρθρο 1 προσεγγίζει το ανώτατο όριο που καθορίζεται στο παράρτημα Δ του κανονισμού (ΕΚ) αριθ. 70/97, η Επιτροπή λαμβάνει τα αναγκαία μέτρα για να αποφευχθεί το ενδεχόμενο να υπερβούν το εν λόγω ανώτατο όριο οι εισαγόμενες ποσότητες με προτιμησιακό δασμό.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Δεκεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1997.

Labels: 3
17
18